Mathieu Dandenault

Mathieu Dandenault (* 3. február 1976, Sherbrooke, Quebec, Kanada) je bývalý kanadský hokejista, ktorý hrával v NHL za Montreal Canadiens a Detroit Red Wings. Spolu odohral v NHL 13 sezón a nastúpil v 868 zápasoch.

 Klubový hokej 
Dandenault hrával na poste obrancu, strieľal pravou rukou. Je 185 cm vysoký a váži 91 kg . Bol draftovaný v roku 1994 v druhom kole tímom Detroit Red Wings. Od sezóny 1995/96 hral v NHL za klub Detroit Red Wings. V Detroite trikrát vyhral Stanleyho pohár - v rokoch 1997, 1998 a 2002. V sezóne 2004/05 (počas lockoutu v NHL) hral za Asiago HC v talianskej hokejovej lige. Od sezóny 2005/06 hral s číslom 25 za Montreal Canadiens. Na sezónu 2006/07 mal uzavretú platnú zmluvu s Montrealom, ktorá mu zaručovala ročný príjem 1,700 mil. dolárov. V septembri 2010 ohlásil koniec svojej aktívnej hráčskej kariéry.

 Reprezentácia 
Dandenault reprezentoval Kanadu na Majstrovstvách sveta v roku 2003, kde Kanada získala zlato.

 Referencie 

 Externé odkazy 

 Dandenault na stránke Montreal Canadians
 Biografia na NHLPA 

Kategória:Kanadskí hokejisti
Kategória:Kanadskí hokejoví obrancovia
Kategória:Hráči Detroit Red Wings
Kategória:Hráči Montreal Canadiens
Kategória:Hráči Hartford Wolf Pack
Kategória:Hokejisti draftovaní klubom Detroit Red Wings
Kategória:Víťazi Stanleyho pohára
Kategória:Kanadské osobnosti francúzskeho pôvodu
Kategória:Účastníci MS v hokeji 2003
Kategória:Majstri sveta v ľadovom hokeji
Kategória:Osobnosti zo Sherbrooke